**5. разред**

**ПАДЕЖИ**

Падежи су различити облици једне променљиве речи. Падежима се означавају различити односи у које именске речи ступају у реченици. У српском језику има седам падежа у једнини и множини.

Промена речи кроз падеже зове се **деклинација.**

1) НОМИНАТИВ…….. КО ? ШТА?  
  
2) ГЕНИТИВ………. КОГА? ЧЕГА?  
  
3) ДАТИВ ……….. КОМЕ? ЧЕМУ?  
  
4) АКУЗАТИВ……… КОГА? ШТА?  
  
5) ВОКАТИВ………. ХЕЈ!  
  
6) ИНСТРУМЕНТАЛ….. С КИМ? ЧИМ?  
  
7) ЛОКАТИВ………. О КОМЕ? О ЧЕМУ ?

По односу према осталим речима у реченици у падежном систему разликују се **независни** и **зависни падежи.**

Независни падежи могу стајати самостално у реченици и не зависе од других речи. Независни падежи су номинатив и вокатив. Номинатив и вокатив увек се употребљавају без предлога.

Зависни падежи не могу стајати самостално, они су у зависном односу према другим речима у реченици. Јављају се са предлозима и без њих (генитив, датив, акузатив, инструментал, локатив је увек с предлозима).

**Номинатив**

Номинатив је основни облик именице. Добијамо га на питање КО? или ШТА?  
  
Примери:  
  
ПРОЛЕћЕ је дошло.  
  
СУНЦЕ нам се осмехује.  
  
ДРВЕЋЕ је озеленело.  
  
ОН је дошао.  
  
БАКА има пса.  
  
ПЕТАР воли колаче.

**Генитив**

Генитив је зависан падеж који најчешће означава припадност, порекло или део нечега. Добијамо га на питање КОГА? или ЧЕГА?.  
  
Може се употребити с предлозима или без њих.  
  
  
Примери:

Снег је покрио врх ПЛАНИНЕ.  
  
То је хаљина моје СЕСТРЕ.  
  
Небо БЕОГРАДА је данас сиво.  
  
Дај ми парче ХЛЕБА.

Предлози: од, до, из, без, код, у, за, са, око, пре, после, преко, због, ради, услед, изнад, испод, испред, између, иза.

**Датив**

Датив је зависан падеж који најчешће означава намену (коме или чему је нешто намењено) или усмереност (појам у правцу којег се неко или нешто креће). Добијамо га на питање КОМЕ? или ЧЕМУ?. Употребљава се с предлозима или без њих.  
  
Примери:  
  
Идем ЛЕКАРУ.

Идем СЕСТРИ на село.

Даћу БРАТУ переце.

**Акузатив**

Акузатив је зависан падеж који најчешће означава појам који трпи радњу. Добијамо га на питање КОГА? или ШТА?. Употребљава се са предлозима или без њих.  
Примери:  
  
Децо, отворите ПРОЗОР!  
  
На улици сам видео ВИСОКОГ ЧОВЕКА.  
  
Јуче сам правила ТОРТУ.  
  
Код именица мушког и средњег рода које означавају ствари и појаве акузатив је једнак номинативу.

**КО?** РУЧАК је одличан . ( номинатив)…….. Појели смо РУЧАК. **КОГА?** ( акузатив)

**ШТА?** АВИОН лети. (номинатив)……….Видео сам АВИОН. **ШТА?** (акузатив)

Предлози: кроз, низ, уз, на, о, по, у, мимо, међу, над, под, пред, за.

**Вокатив**

Вокатив је независан падеж у којем стоји име оног кога дозивамо или коме се обраћамо. Добијамо га када употребимо узвик ХЕЈ! уз неко име. У писању се обавезно одваја запетама.

ПЕТРЕ, ово си одлично написао!

Хеј МАЈСТОРЕ, отвори задња врата.

ЈЕЛЕНА, одлично си урадила задатак и добила си петицу.

**Инструментал**

Инструментал је зависан падеж који најчешће означава друштво или средство. Добијамо га на питање С КИМ(Е)? или ЧИМ(Е)?. Употрeбљава се с предлозима или без њих.  
  
Примери:  
  
Учим са ДРУГОМ.  
  
Са ДРУШТВОМ идем на летовање.  
  
Писмени задатак пишем ПЕНКАЛОМ.

Предлози: међу, над, под, пред, с(а), за.  
  
Напомена: Када инструментал означава средство, оруђе или предмет радње, предлог с(а) се не сме уз њега употребљавати.

На пример:  
– возити се аутобусом, писати оловком, нацртати руком  
  
– путовати са сестром, разговарати с људима, ручати с пријетељем.

**Локатив**

Локатив је зависан падеж који најчешће означава место. Добијамо га на питање О КОМЕ? или О ЧЕМУ?. Употребљава се увек с предлозима.  
  
Примери:  
  
За време летњег распуста био сам НА МОРУ.  
  
Купао сам се на базену док је моја мама седела У СОБИ и читала књигу.   
  
Одмарали смо се и седели НА КЛУПИЦИ.

**РАЗЛИКА ИЗМЕЂУ ДАТИВА И ЛОКАТИВА**

ДАТИВ: Ана иде ка СТОЛИЦИ.

ЛОКАТИВ: Ана седи НА СТОЛИЦИ.

Датив ознацава правац кретања, а локатив место.

Предлози: у, о, на, по, при, према.  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**СЛУЖБА (ФУНКЦИЈА) РЕЧИ У РЕЧЕНИЦИ**

ГЛАВНИ РЕЧЕНИЧНИ ЧЛАНОВИ: **предикат и субјекат**

**Предикат**

Предикат означава радњу у реченици, стање, збивање или особину. Предикат је централни члан реченице јер сам може представљати реченицу (Трчи.) и отвара могућност другим речима да се укључе у реченицу (Марко чита.).

Врсте предиката:  
  
**Глаголски предикат** је онај чију функцију врши глагол у личном облику.  
  
Марко чита.   
  
**Именски предикат** се састоји од помоћног глагола јесам/бити и именске речи.  
  
Јелена је лепотица.

Именски предикат састоји се из два дела:   
  
-глаголски део предиката  
  
-именски део предиката

На пример: Ти си добра.  
  
Предикат: си добра  
  
Глагоски део предиката: си  
  
Именски део предиката: добра

Именски делови предиката могу бити све именске речи:  
  
-именице: Она је девојчица.  
  
-придеви: Он је вредан.  
  
-заменице: То је моје.  
  
-бројеви: Она је пета.  
  
Предикат може бити прост и сложен.

Прост предикат

Прост глаголски предикат састоји се од једног глагола у личном облику.  
  
Марко **црта** веверицу.

Сложен предикат

Сложен глаголски предикат састоји се од два или три глагола.  
  
Марко **је почео да црта** веверицу.

Сложени предикат настаје онда кад први глагол нема потпуно значење и он се мора допунити другим глаголом. Глаголи непотпуног значења су: почети, престати, наставити, завршити (означавају фазу у процесу радње) и моћи, желети, морати, хтети, смети (означавају став говорног лица).

**Субјекат**

Субјекат показује ко врши радњу. У служби субјекта могу бити: именица, именичка синтагма и заменица.  
  
Граматички субјекат је прави субјекат и стоји у номинативу.  
  
**Марко** црта.  
  
Логички субјекат означава појам о којем се у реченици говори и стоји у неком другом падежу:  
  
-генитиву: На улици нема људи. (Људи не пролазе улицом.)  
  
-дативу: Мари је стигло писмо. (Мара је добила писмо.)  
  
-акузативу: Страх те је. (Ти се бојиш.)

**Зависни реченични чланови**

**Објекат**  
  
Објекат је зависни реченични члан. Објекат трпи радњу.   
  
Јелена пише **песму**.  
  
У функцији правог објекта обично се налази именица, именичка синтагма или заменица у акузативу без предлога.  
  
Видео сам МАРКА.. Упознао сам И ЊЕГОВУ СЕСТРУ. Срео сам ИХ јуче.

Ако се у функцији објекта налази именица у неком другом падежу, објекат се назива неправи. У служби направог објекта могу бити:  
  
-генитив (Сећам се ЗИМОВАЊА.)  
  
-датив (Понећу друговима ВОЋА.)  
  
-акузатив са предлогом (Мисли на МЕНЕ.)  
  
-инструментал (Стално се бавим ПИСАЊЕМ.)  
  
-локатив (Причај ми о КЊИЗИ.)

**Прилошке одредбе**

Прилошке одредбе су група речи или једна реч у реченици којима или којом изражавамо околности у којима се врши глаголска радња означена предикатом. Постоје следеће врсте прилошких одредби:  
  
-за време: Марко пева песму **сваки дан.**  
  
-за место: Марко пева песму **у својој соби.**  
  
-за начин: Марко пева песму **са задовољством.**  
  
-за узрок: Марко изостаје због **болести.**  
  
-за намену: Марко је отишао у Беч ради **школовања.**

**Атрибут**

Атрибут ближе одређује значење именице.   
  
Насликао сам ЛЕП пејзаж.

Функцију атрибута врше придеви, придевске заменице, именице ибројеви.  
  
-Придеви: ВРЕДАН ђак, СРЕБРНА наруквица…  
  
-Придевске заменице: ОНАКВА оловка, ВАША кућа…  
  
-Редни број: ДРУГИ такмичар, ПЕТИ прозор …  
  
-Именице: дворци Лоаре, разгледница од брата,кретање ка циљу, јурњава улицом, рад по дану…

**Апозиција**

Апозиција је именички додатак који помоћу нових речи казује оно што значи именица уз коју стоји. Циљ апозиције је да истакне карактеристичну особину појма ком се додаје. Апозиција се слаже у падежу са именицом уз коју стоји.

У говору се издваја паузама, а у писању зарезима.  
  
Ненад Марковић, ПРОФЕСОР ИСТОРИЈЕ, оричао нам је о каменом добу.  
  
Кроз Београд, НАШ ГЛАВНИ ГРАД, теку Сава и Дунав.